బెయిల్ పిటీషన్ దాఖలు చేయనున్న 'సత్యం' రాజు
Hanumantha Reddy|
కోట్ల రూపాయల సత్యం కంప్యూటర్స్ కుంభకోణంలో బి. రామలింగ రాజుతో పాటు మరో ఆరుగురు నిందితులు సోమవారం హైదరాబాద్‌ స్థానిక కోర్టులో బెయిల్ పిటీషన్ దాఖలు చేయనున్నారు.
సుప్రీం కోర్టు గత ఏడాది అక్టోబర్ 26న కేసులో ప్రధాన నిందితుడు రాజు బెయిల్‌ను రద్దు చేసే సందర్భంలో కేసు విచారణ పూర్తి కాకుంటే జులై 31 తర్వాత స్థానిక కోర్టులో బెయిల్ కోసం అభ్యర్ధించాలని నిందితులకు సూచించింది. అయితే రాజు న్యాయ సలహాదారు భరత్ కుమార్ ఈ విషయంపై మాట్లాడటానికి నిరాకరించారు.
ప్రైస్‌వాటర్‌హౌస్ మాజీ ఆడిటర్ టి. శ్రీనివాస్‌కు సుప్రీం కోర్టు బెయిల్ మంజూరు చేయగా రామలింగ రాజు సోదరుడు బి.సూర్యనారాయణ రాజుకు కేసు విచారణ జరుగుతున్న తొలి రోజుల్లోనే స్థానిక కోర్టు బెయిల్ మంజూరు చేసింది.
గత ఏడాది ఆగస్ట్ 18న సుప్రీం కోర్టు రాజుతో పాటు ఆయన మరో సోదరుడు రామ రాజు, సత్యం మాజీ సీఎఫ్‌ఓ వీ శ్రీనివాస్, మరో ముగ్గురు మాజీ ఉద్యోగులు జీ రామకృష్ణ, వెంకటపతి రాజు, శ్రీశైలంలకు బెయిల్ మంజూరు చేసింది. అయినప్పటికీ సీబీఐ విజ్ఞప్తి మేరకు వీరందరి బెయిల్‌‌ను సుప్రీం రద్దు చేసింది.
సంబంధిత వార్తలు